চুনারুঘাট প্রতিনিধি ॥ চুনারুঘাট উপজেলার ন্যাশানাল টি কোম্পানীর চন্ডিছড়া চা বাগানে শতাধিক শীতার্থ দরিদ্র শ্রমিকদের মধ্যে শীতবস্ত্র বিতরণ করা হয়েছে। কোম্পানীর পরিচালক ও বানিজ্য মন্ত্রনালযের অতিরিক্ত সচিব এটিএম মুর্তজা রেজা চৌধুরী এবং এনটিসি’র ব্যবস্থাপনা পরিচালক এ এইচ এম জিয়াউল হাসান আনুষ্ঠানিকভাবে গতকাল শুক্রবার দুপুরে এ শীতবস্ত্র বিতরণ করেন। এ সময় উপস্থিত ছিলেন এনটিসি’র লস্করপুরভ্যালীর ডেপুটি জেনারেল ম্যানেজার মোঃ আব্দুল আউয়াল, বাগান ব্যবস্থাপক চৌধুরী মুরাদ আহমেদ, সহকারি ব্যবস্থাপক আনোয়ার হোসেন, বাগানের প্রধান করনিক আজিজুর রহমানসহ বাগানের কর্মকর্তা কর্মচারীগণ। কোম্পানীর পক্ষে এনটিসিরি মালিকানাধীন সবগুলো চা বাগানে শীতার্থ চা শ্রমিকদের মধ্যে পর্যায়ক্রমে এ শীতবস্ত্র বিতরণ করা হচ্ছে।